OSIRIS-REx

OSIRIS-REx (Origins Spectral Interpretation Resource Identification Security – Regolith Explorer) Interview mam Dante Lauretta op YouTube, gekuckt den 2. Oktober 2016 ass eng Raumsond vun der NASA, déi den 8. September 2016 mat enger Atlas-V-Rakéit gestart gouf, fir vum Asteroid (101955) Bennu, Prouwe mat op d'Äerd zeréckzebréngenspaceflightnow.com: OSIRIS-REx probe launched to asteroid in compelling search for the origins of life gekuckt den 9. September 2016. De Bennu ass en äerdnoen Asteroid vum – heefegsten – C-Typ, dee kuelestoffräich ass an doduerch eng donkel Uewerfläch huet.

No New Horizons a Juno ass OSIRIS-REx déi drëtt Raumsond vum New-Frontiers-Programm. D'Entscheedung fir d'Missioun gouf de 25. Mee 2011 bekannt ginn, nodeem si d'Prioritéit krut géint e Venus-Lander, deen d'Atmosphär an eng Buedemprouf ënnersiche soll (Venus In-Situ Explorer), an eng Sond, déi Materialprouwen aus dem Südpol-Aitken-Becken vum Äerdmound op d'Äerd brénge sollt (MoonRise).NASA: NASA to Launch New Science Mission to Asteroid in 2016 gekuckt den 12. Mäerz 2016 D'Sond gouf vum US-amerikaneschen Technologiekonzern Lockheed Martin gebaut a se war Oktober 2015 fäerdeg. Uschléissend goufen ëmfangräich Tester dermat gemaach.nasaspaceflight.com: OSIRIS-REx enters environmental testing ahead of launch next year gekuckt den 13. Mäerz 2016

 Missiounsverlaf 

D'OSIRIS-REx gouf den 8. September 2016 gestart. Ee Joer nom Start ass si den 22. September 2017 fir e Swing-by nees op enger Distanz vu 17.000 km laanscht d'Äerd geflunn, an den 3. Dezember 2018 huet si de Asteroiden Bennu erreecht.nytimes.com: NASA’s Osiris-Rex Arrives at Asteroid Bennu After a Two-Year Journey, gekuckt den 3. Dezember 2018. No enger Approche vun 68 Deeg soll d'Sond an e ronn 5 km héijen Orbit aschwenken an d'Uewerfläch vum Asteroid kartéieren. Ausserdeem soll OSIRIS-REx de Jarkowski-Effet miessen (den Afloss vun der ënnerschiddlecher staarker Erwiermung vun der Asteroidenuewerfläch op de Bunnverlaf vum Asteroid).

Am Laf vun der ronn 500 Deeg laanger Observatiounsphas soll den Orbit schrëttweis bis op 700 Meter erofgesat ginn. Schliisslech soll OSIRIS-REx nach méi no bei den Asteroid kommen, den Ausleeër mam Sammelmechanismus (TAGSAM) ausklappen an op d'mannst 60 g Regolith-Gestengs an zousätzlech 26 cm³ rengkäregen Uewerflächestëbs asammelenDante S. Lauretta: OSIRIS-REx Asteroid Sample-Return Mission. In: Joseph N. Pelton, et al.: Handbook of cosmic hazards and planetary defense. Springer, Cham 2015, ISBN 978-3-319-03951-0, S. 544. D'Materialprouwe sollen uschléissend an eng Retourkapsel kommen, déi sou wéi d'Stardust-Sond opgebaut ass. D'OSIRIS-REx soll am Mäerz 2021 de Réckfluch op d'Äerd ufänken an d'Retourkapsel am September 2023 bei der Äerd aussetzen. Uschléissend soll d'Kapsel op der Utah Test and Training Range landen. D'Sond soll nom Ofworf vun der Kapsel eng weider Kursännerung maachen an an e Sonnenorbit aschwenken.Zeitleiste der Mission, gekuckt den 2. Oktober 2016.

mini|Animatioun iwwer d'Missioun
mini|Animatioun vun enger Bildserie, déi vun OSIRIS-REx de 25. November 2018 aus ronn 80 km Distanz vum Bennu opgeholl gouf an eng voll Ëmdréiung vum Asteroid weist
350px|thumb|A Retourkapsel; B TAGSAM; C Sondekierper; D Solarmodul; E Parabolantenn; f Dreifwierker; g Stäresensoren; h Antenn; j Antenn; k Heliumtank;1 Lidar; 2 OLA; 3 OCAMS; 4 OTES; 5 OVIRS

 Opbau 
D'OSIRIS-REx ass quaderfërmeg, 3,10 m breet an 2,72 m héich an 2100 kgSonde „Osiris Rex“ erfolgreich gestartet orf.at, 9. September 2016, gekuckt den 9. September 2016. schwéier. Op béide Säite vun der Sond si quadratesch Ausleeër mat Solarzelle mat enger Fläch vun am Ganzen 8,5 m². Fir d'Kommunikatioun mat der Äerd huet d'Sond eng Parabolantenn mat engem Duerchmiesser vun zirka 2 m an zwou weider AntennenInfoblatt der NASA.

Si ass mat follgenden Instrumenter ausgerëscht:

 OCAMS (OSIRIS-REx Camera Suite), Kameraen
 OVIRS (OSIRIS-REx Visible and IR Spectrometer), e Spektrometer fir Infrarout a vir de Beräich vum siichtbare Liicht
 OTES (OSIRIS-REx Thermal Emission Spectrometer), e Spektrometer fir Wäermstralung
 OLA (OSIRIS-REx Laser Altimeter), e Laser-Altimeter
 REXIS (Regolith X-ray Imaging Spectrometer), e Röntgenspektrometer
 TAGSAM (Touch-And-Go Sample Acquisition Mechanism), de Sammelmechanissem fir d'Materialprouwen

 Kuckt och 

 Lëscht vun onbemannte Raumfaartmissiounen
 Lucy – geplangte NASA-Missioun, fir ettlech Jupiter-Trojaner z'erfuerschen
 Rosetta – ESA-Missioun zum Koméit 67P/Tschurjumow-Gerassimenko
 Destiny + – JAXA-Missioun zum Asteroid (3200) Phaethon
 Dawn (Raumsond) – NASA-Missioun zum Asteroid (4) Vesta an zum Zwergplanéit (1) Ceres

 Um Spaweck 

 Websäit vun der Missioun

Kategorie:NASA
Kategorie:Raumsonden
Kategorie:2016 an der Raumfaart